b'\n_START_ARTICLE_\nMihai Stere Derdena\n_START_SECTION_\nActivitatea literar\xc4\x83\n_START_PARAGRAPH_\nMihai Stere Derdena a \xc3\xaenceput s\xc4\x83 scrie abia \xc3\xaen 1992, la v\xc3\xa2rsta de 58 de ani, devenind colaborator al mensualului \xe2\x80\x9eCuv\xc3\xa2ntul Rom\xc3\xa2nesc\xe2\x80\x9d din Hamliton, Canada. A mai colaborat \xc8\x99i colaboreaz\xc4\x83 la revistele bucure\xc8\x99tene Albina, Bana arm\xc3\xa2neasc\xc4\x83, De\xc8\x99teptarea, Memento, Dim\xc3\xa2ndarea, Tribuna \xc3\xaenv\xc4\x83\xc8\x9b\xc4\x83m\xc3\xa2ntului, Buciumul, Permanen\xc8\x9be, Memoria \xc8\x99i altele, precum \xc8\x99i la cotidienele Ac\xc8\x9biunea (Piatra-Neam\xc8\x9b), Oglinda (Bucure\xc8\x99ti), Oglinda (C\xc3\xa2mpina), Prahova (Ploie\xc8\x99ti) etc., semn\xc3\xa2nd \xc8\x99i cu pseudonime._NEWLINE_Debuteaz\xc4\x83 editorial la 64 de ani, \xc3\xaen 1998, cu cartea de eseuri Trei teme literare. La aceea\xc8\x99i editur\xc4\x83 bucure\xc8\x99tean\xc4\x83 (Elisavaros) vor ap\xc4\x83rea urm\xc4\x83toarele opt volume: M\xc4\x83rturisirea unui ne\xc3\xaenvins (memorial av\xc3\xa2nd un cuv\xc3\xa2nt-\xc3\xaenainte de Eugen Simion), 1998\xc2\xa0; Cronici literare la c\xc4\x83r\xc8\x9bi foarte rare, 2004; \xc8\x98tim oare s\xc4\x83 vorbim?, 2004; Scrieri de atitudine civic\xc4\x83, 2004; Suflete de crin \xc8\x99i caractere pilduitoare, 2004; \xc3\x8en ap\xc4\x83rarea limbii noastre sfinte, 2006; M\xc4\x83rturisirea unui ne\xc3\xaenvins, edi\xc8\x9bia a II-a, 2006; O comoar\xc4\x83 inestimabil\xc4\x83, 2009. \xc3\x8encep\xc3\xa2nd cu anul 2012. editura Babel din Bac\xc4\x83u i-a tip\xc4\x83rit urm\xc4\x83toarele cinci volume: Dulce minune-i limba rom\xc3\xa2n\xc4\x83, 2012; Muntele Sf\xc3\xa2nt din Macedonia, 2013; Zborul unui \xc3\xaenger \xc3\xaenapoi, la cer, 2014; M\xc4\x83rturisirea unui ne\xc3\xaenvins (edi\xc8\x9bia a treia), 2015; M\xc4\x83re\xc8\x9bia muceniciei cre\xc8\x99tine, 2015._NEWLINE_Mihai Stere Derdena a scris \xc8\x99i a publicat, \xc3\xaen total, 14 c\xc4\x83r\xc8\x9bi, dintre care dou\xc4\x83 volume au fost reedit\xc4\x83ri ale volumului memorialistic M\xc4\x83rturisirea unui ne\xc3\xaenvins. Alte 10 c\xc4\x83r\xc8\x9bi i-au r\xc4\x83mas \xc3\xaen manuscrise._NEWLINE_\xc3\x8en anul 2015, c\xc3\xa2nd \xc3\xaemplinea etatea de 81 de ani, Mihai Stere Derdena a \xc3\xaencetat s\xc4\x83 mai scrie, din cauza orbirii ochiului s\xc4\x83u st\xc3\xa2ng.\n_START_SECTION_\nRecunoa\xc8\x99tere\n_START_PARAGRAPH_\nMihai Stere Derdena a fost declarat, \xc3\xaen 2008, \xe2\x80\x9eLupt\xc4\x83tor \xc3\xaen Rezisten\xc8\x9ba Anticomunist\xc4\x83\xe2\x80\x9d, iar \xc3\xaen 2011 a fost distins cu titlul de \xe2\x80\x9eCet\xc4\x83\xc8\x9bean de onoare al Comunei Poiana-C\xc3\xa2mpina\xe2\x80\x9d. In "Intelectualii si Miscarea Legionara.Mari constiinte romanesti" , carte scoasa de fundatia Buna-Vestire si fundatia prof. George Manu , prin editura Fundatiei Culturale Buna-Vestire , in anul 2000 , la pagina 105 , se precizeaza ca " Orientarea sa il situeaza in randul simpatizantilor Miscarii Legionare"._NEWLINE_Mihai Stere Derdena este, \xc3\xaencep\xc3\xa2nd din 15 martie 2016, membru al Uniunii Scriitorilor din Rom\xc3\xa2nia, fapt confirmat \xc3\xaen 9 iunie 2017.'